﻿public administration, science, beginnings, pardigm, universities În mare măsură, Woodrow Wilson a fost cel care a dat tonul primelor studii ale administraţiei publice, cu eseul său intitulat „Studiul administraţiei”, publicat în Political Science Quaterly din 1887 În această lucrare, Wilson a menţionat că „devine tot mai greu să conduci o constituţie decât să faci una nouă” şi a vrut să atragă cât mai multe resurse intelectuale în managementul statului (Woodrow Wilson, 1887: 197-222) Articolul embrionar al lui Wilson a fost interpretat în mod diferit de specialiştii care i-au urmat În realitate, Wilson însuşi părea ambivalent în legătură cu definirea administraţiei publice, nereuşind să „arate ce atrage după sine, în realitate, studiul administraţiei, care ar fi adevărata relaţie dintre domeniul administrativ şi cel politic şi dacă studiul administraţiei ar putea deveni vreodată o ştiinţă abstractă înrudită cu ştiinţele naturale” (Richard J Stillman, 1973: 587) Fără nici o îndoială, Wilson a prevăzut în acest articol o teză clară care a avut impact de durată asupra domeniului: administraţia publică merită să fie studiată Specialiştii în ştiinţele politice vor crea mai târziu, chiar pe marginea argumentelor lui Wilson, prima paradigmă identificabilă a administraţiei publice 67 Revista de Administraţie Publică şi Politici Sociale Anul I, Nr 2 / Martie 2010 Prima paradigmă: dihotomia politică/administraţie, 1900-1926 Datele care limitează perioada paradigmei 1, corespund publicării cărţilor scrise de Franck J Goodnow şi Leonard D White Aceste date, împreună cu anii aleşi ca alcătuind perioadele ulterioare ale domeniului, sunt doar simpli indicatori În Politică şi administraţie (1900), Goodnow a afirmat că există „două funcţii distincte ale guvernării”, pe care le-a identificat cu titlul cărţii sale „Politica”, spunea Goodnow, „trebuie să se ocupe cu tactici sau cu expresia dorinţei statului”, în timp ce administraţia „trebuie să se ocupe cu punerea în practică a acestor tactici” (Frank J Goodnow, 1990: 10-11) Separarea puterilor a pus bazele distincţiei dintre ele Ramura legislativă ajutată de abilităţile interpretative ale ramurii juridice exprimă dorinţa statului şi formează politica; ramura executivă administrează acele politici în mod imparţial şi nepartizan Paradigma 1 a pus accentul pe localizare – locul unde ar trebui să fie administraţia publică În mod clar, din punctul de vedere al lui Goodnow şi al specialiştilor în administraţia publică care-l susţineau, administraţia publică ar trebui să se axeze pe birocraţia guvernului Justificarea acestei localizări a devenit cunoscută ca dihotomia politică/administraţie Fraza care a ajuns să simbolizeze această distincţie între politică şi administraţie este următoarea „nu există nici o modalitate republicană de a construi un drum” Altfel spus, ar putea exista un singur mod de a construi o pistă de aterizare – cel cunoscut numai de ingineri În această afirmaţie se ignoră faptul că există totuşi o modalitate republicană de a decide dacă drumul merită să fie construit, de a alege amplasamentul lui, de a cumpăra terenul, de a scăpa de locuitorii care trăiesc pe traseul drumului şi, cu certitudine, o modalitate republicană de a conduce desfăşurarea tuturor contractelor legate de construirea acestui drum Exista, şi mai există, o modalitate libertariană, şi alta anarhistă, de a lua aceste decizii administrative Valori diferite de neutralitate şi eficienţă au jucat un anumit rol în luarea acestor decizii Această distincţie cumva naivă dintre politică şi administraţie ar putea îmbolnăvi teoria şi practica administraţiei publice în anii următori E discutabil dacă Wilson, Goodnow şi alţi gânditori de început sunt răspunzători pentru aceasta Este discutabil şi poate fi o problemă serioasă dacă ei au fost mai puţin interesaţi de disecarea politicii şi fragmentarea administraţiei decât de clarificarea rolu lui lor, astfel încât funcţionarii aleşi şi administratorii numiţi să poată lucra împreună în mod efectiv, ca lideri (James H Svara, 1998: 51-58) Totuşi, oricum sunt citite scrierile acestor teoreticieni de început, este clar că ei au crezut că administraţia publică este diferită de politică, datorită unor motive importante Acest punct de vedere a fost întărit şi de teoreticienii care au urmat 68 Revista de Administraţie Publică şi Politici Sociale Anul I, Nr 2 / Martie 2010 Administraţia publică şi universităţile: origini În această perioadă, administraţia publică a primit primul semn serios de atenţie din partea oamenilor de ştiinţă, în mare măsură datorită mişcării serviciului public (care a avut loc în universităţile americane din prima parte a secolului al douăzecilea) Conform unui raport elaborat în 1974 de Committe on Instruction in Government al American Political Science Association, ştiinţa politică se ocupă cu educaţia cetăţenilor, cu pregătirea profesională (domeniul dreptului şi jurnalismului), cu educarea cercetătorilor şi „instruirea experţilor spre a pregăti oameni de ştiinţă pentru poziţii guvernamentale” (Lynton K Caldwell, 1965 : 54) Prin urmare, administraţia publică însemna mai mult decât un simplu subcapitol al ştiinţei politice Într-adevăr, acesta a fost unul dintre motivele principale pentru existenţa disciplinei Ca indiciul al importanţei administraţiei publice, American Political Science Association a înfiinţat, în 1912, Committee on Practical Training for Public Service În 1914 raportul ei a recomandat cu o precauţie neobişnuită că sunt necesare „şcoli profesionale speciale” pentru a-i educa pe administratorii publici şi că s-ar putea să fie necesare şi nişte grade tehnice pentru această instruire Acest comitet a format nucleul pentru Societ y for the Promotion of Training for the Public Service, înfiinţat în 1914 – anticipând American Society for Public Administration, înfiinţată în 1939 În aceea vreme, relaţiile dintre oamenii de ştiinţă din administraţia publică (teoreticieni) şi administratori publici (practicieni) erau destul de apropiate – separaţia dintre ei se făcea uneori foarte greu Biroul new- yorkez al cercetării municipale, înfiinţat în 1906 de filantropi publici, a fost creat în scopul de a îmbunătăţii conducerea guvernului local În 1911, el a înfiinţat (şi a condus) prima şcoală de administraţie publică, Training School for Public Service În 1924, şcoala, care produsese deja primele eşaloane de administratori specializaţi, a fost transferată în întregime la Syracuse University, unde a devenit primul program naţional de administraţie publică asociat cu o universitate – Maxwell School of Citizenship and Public Affairs (Luther Gulick, 1975: 257) Administraţia publică a început să dobândească autoritate academică în anii 1920 Important în această direcţie a fost publicarea în 1926 a cărţii Introducere în studiul administraţiei publice a lui Leonard D White, primul manual dedicat în totalitate domeniului Textul lui White era în întregime american-progresist şi reflecta, în esenţă, credinţa generală din domeniu: politica partizană nu trebuie să se amestece în administraţie; managementul este dedicat în întregime studiului ştiinţific; administraţia publică este capabilă să devină o ştiinţă „cu propria valoare” şi cu propriile drepturi; misiunea administraţiei este economia şi eficianţa Punct! (Dwight Waldo, 1968: 153-189) 69 Revista de Administraţie Publică şi Politici Sociale Anul I, Nr 2 / Martie 2010 Utilizările dihotomiei Au existat două efecte pe termen lung ale paradigmei 1: una practică şi alta intelectuală Dihotomia şi profesioniştii Din punct de vedere practic, dihotomia politică/administraţie a oferit o anumită protecţie pentru o profesie novice Administraţia publică, în general, era încă nouă când a lovit Criza din 1929 A fost un motiv bun să se creadă că un eşalon de administratori guvernamentali profesionişti trebuie considerat de funcţionarii aleşi ca fiind un lux la îndemână, în special în guvernele mai mici, care se aflau în acea vreme în tensiune Dihotomia politică/administraţie, care susţinea că tot ce fac administratorii publici este total diferit de ceea ce fac funcţionarii aleşi din birouri, a oferit un scut ideologic, în spatele căruia administratorii publici ar fi putut să-şi ascundă profitul politic şi să-şi justifice costurile Ameninţările politice şi economice ale anilor 1930 nelinişteau, în special, pe administratorii oraşelor, cei care erau avangarda unei profesii încă de la început (primul plan al unui conducător de consiliu a fost întocmit într-un oraş important tocmai în 1914) Profesia de administrator de oraş a fost cea care a atins mai des dihotomia politică/administraţie Literatura din domeniul administraţiei oraşului a susţinut în forţă separarea politicii de administraţie la multă vreme după ce domeniul general al administraţiei publice a abandonat-o Administratorii oraşelor, până în anii 1960, se caracterizau încă (în mod fals) în faţa publicului ca fiind prietenoşi, apolitici şi oameni de birou De fapt, studiile indică chiar şi în zilele noastre că, deşi administratorii de oraşe îşi asumă un rol de conducător foarte mare în guvernarea oraşului, mulţi dintre ei par să violeze separarea tradiţională a administraţiei de politică (Robert T Golembievski şi Gerald T Gabris, 1994: 525-530) Decizia conştientă sau mai puţin conştientă pe care au luat-o primii administratori publici de a fi mulţumiţi că sunt diferiţi – sensibil diferiţi – de politicienii venali, poate fi vicleană şi prudentă pentru a proteja profesia lor tânără, dar a avut unele consecinţe regretabile Imaginea lor de potenţiali lideri publici a redus din percepţia lor publică În mod ironic, crearea unor eşaloane de lideri publici neobişnuit de bine educaţi, care să fie şi administratori publici, a fost speranţa oamenilor de ştiinţă care au adus primii în atenţie ideea că administraţia este diferită de politică Dihotomia şi intelectualii Intelectualii, rezultatul paradigmei 1, trebuiau să întărească noţiunea de dihotomie dintre politică şi administraţie corelând -o cu dihotomia corespunzătoare dintre valoare şi fapt Prin urmare, tot ce a fost cercetat minuţios de administraţia publică în ramura executivă a căpătat coloratura şi legitimitatea de a fi cumva faptic şi ştiinţific, în timp ce studiul elaborării politicilor şi problemele adiacente au rămas doar pentru politologi În mare, datorită accentului pus pe ştiinţa şi pe faptele din administraţia publică, s-au pus bazele „descoperirii” ulterioare a unor anumite „principii” ale administraţiei 70 Revista de Administraţie Publică şi Politici Sociale Anul I, Nr 2 / Martie 2010 BIBLIOGRAFIE 1 CALDWELL, Lynton K , „Public Administration and the Universities: a Half Century of Development”, Public Administration Review 25, martie 1965, p 54 2 GOLEMBIEVSKI, Robert T ; Gerald T GABRIS, „Today's City Managers: A Legacy of Success-Becoming-Failure”, Public Administration Review 54, noiembrie/decembrie 1994, p 525- 530 3 GOODNOW, Frank J , Politics and Administration, New York: Mackmillan, 1990 4 GULICK, Luther, „George Maxwell Had a Dream”, Political Public Administration: Past, Present and Future, Frederick C Mosher, ed Syracuse, NY: Maywell School of Citizenship and Public Affairs od Syracuse University şi National Association of School of Public Affairs and Administration, 1975 5 STILLMAN, Richard J , „Woodrow Wilson and the Study of Administration: A New Look at an Old Essay”, American Political Science Review 67, iunie 1973 6 SVARA, James H , „The Politics-Administration Dichotomy Model as Abberation”, Public Administration Review 58, ianuarie/februarie 1998, p 51-58 7 WALDO, Dwight, „Public Administration”, în Marian D IRISH, ed , Political Science: Advance of the Discipline, Englewood Cliffs, NJ: Prentince-Hall, 1968, p 153-189 8 WILSON, Woodrow, „The Study of Administration”, Political Science Quaterly 2, iunie-iulie 1887, p 197-122, retipărită 50, decembrie 1941, p 481-506 71